|  |  |  |
| --- | --- | --- |
| Description: grb.TIF | Република Сербия  Автономна Покраїна Войводина  **Покраїнски секретарият за образованє,  предписаня, управу и национални меншини – национални заєднїци**  Булевар Михайла Пупина 16, 21000 Нови Сад  Т: +381 21 487 47 38; 487 41 85  F: +381 21 456-672  Ounz@vojvodinа.gov.rs | |
|  |  |  |

Покраїнски секретарият за образованє,

предписаня, управу и национални меншини – национални заєднїци, розписує

**К О Н К У Р С**

ЗА ДОДЗЕЛЬОВАНЄ ФИНАНСИЙНИХ СРЕДСТВОХ

ЗА ПРОЄКТИ ОБНОВИ ЦЕРКВОХ НА ТЕРИТОРИЇ АП ВОЙВОДИНИ,

ХТОРИ ЗАЩИЦЕНИ ПАМЯТНЇКИ КУЛТУРИ

У складзе зоз членом 4. Покраїнскей скупштинскей одлуки о додзельованю буджетних средствох церквом и вирским заєднїцом[[1]](#footnote-1), средства ше одобрує за софинансованє окончованя будовательней, добротворней и науковей дїялносци реґистрованих традицийних церквох и вирских заєднїцох, як и орґанизацийох и установох чийо вони снователє, а хтори дїйствую на териториї Автономней Покраїни Войводини[[2]](#footnote-2).

**На тот конкурс ше можу приявиц лєм „церковни централи” – епископиї, бискупиї и еґзархат, лєм з єдним проєктом обнови єдней церкви**.

Вкупна сума наменєних средствох, за тоти потреби, виноши **5.271.000,00** динари.

На конкурс ше можу приявиц шлїдуюци конфесиї:

**Сербска православна церква**

* Бачка епархия;
* Банатска епархия;
* Сримска епархия;
* Шабацка епархия.

**Римокатолїцка церква**

* Суботицка бискупия;
* Зренянинска бискупия;
* Сримска бискупия.

**Румунска православна церква**

**Исламска заєднїца**

**Єврейска заєднїца**

**Словацка евангелистицка церква а.в.**

**Реформатска християнска цeрква у Сербиї**

**Евангелистицка християнска церква** **a.в.**

**Грeкокатолїцка цeрква**

Прияви на конкурс ше подноши на сербским язику и язику националней меншини хтори ше службено хаснує у АП Войводини.

За тот конкурс нє предвидзени предходно пририхтани типски прияви, алє ше их формує на основи самого вимаганя и його характеристикох.

**Термин за подношенє приявох на тот конкурс чече заключно по 31.03.2016. року**.

Приява муши мац:

* Основни опис потребох за обнову храму – церкви як цо то: назву храму; место дзе ше храм находзи; кеди є збудовани; датум од хторого ше водзи як защицени памятнїк култури и кратши опис инвестицийного подняца зоз спецификацию трошкох.
* Назву рахунку – банку при хторeй шe водзи рахунок, наведзене число рахунку и **оверени у банки у хторей ше водзи.**

**Прияву подноша лєм епархия, бискупия и еґзархат и то лєм за єдну церкву на подручу на хторим епархия, бискупия або еґзархат дїйствує на териториї АП Войводини**.

Прияви ше подноши на Писарнїци покраїнских орґанох управи у Новим Садзе, у прижeмю будинку Покраїнскей влади або шe их посила по пошти –препоручено, на адресу: Покраїнски секретарият за образованє, предписаня, управу и национални меншини – национални заєднїци, 21000 НОВИ САД, Булевар Михайла Пупина ч. 16 (у дальшим тексту: Секретарият). Исто так, прияви мож доручиц и по факсу на число: 021/456-672.

Секретарият нє будзе розпатрац прияви:

* хтори сцигли послe тeрмину яки предвидзeни у конкурсу;
* хтори нєподполни (нєподписани и написани зоз ґрафитним клайбасом);
* хтори поднєсли нєовласцeни субєкти (прияви нє можу подношиц локални церковни општини);
* без одвитуюцого жиро рахунку, назви банки, числа рахунку хтори оверела банка у хторей ше водзи,
* у случаю же прияву нє поднєсли епархия, бискупия або еґзархат, таку прияву ше будзе тримац як прияву хтору поднєсла нєовласцена особа.

Подношитель прияви ше обовязує же додзелєни средства похаснує лєм за наменки за хтори средства додзелєни, и же нєпотрошени средства вирмански враци до буджету на одвитуюцу позицию Секретарияту.

Секретарият затримує право од подношитeля прияви, по потреби, вимагац додатну документацию и информациї, односно за додзeльованє помоци одредзиц виполньованє потребних условийох.

Подношитeлє приявох буду поинформовани о рeзултатох конкурса у писанeй форми, при чим Секретарият нє обовязни обгрунтовац свойо одлуки. Процив тих дискрецийних одлукох Секретарияту нє мож уложиц правни лїк.

Прияви и приложену документацию шe подношитeльом нє враца.

|  |
| --- |
| ПОКРАЇНСКИ СЕКРЕТАР, |
|  |
|  |
|  |
| Михаль Нїлаш, с.р. |

1. Покраїнска скупштинска одлука о додзельованю буджетних средствох церквом и вирским заєднїцом („Службени новини АПВ”, число 54/2014). [↑](#footnote-ref-1)
2. **Реґистровани церкви и вирски заєднїци хтори дїйствую на териториї АП Войводини, як и орґанизациї и установи чийо вони снователє, право на додзельованє средствох можу витвориц на основи вимаганя яке подноша нєпоштредно покраїнскому секретарови под час рока.** [↑](#footnote-ref-2)